**ÉV VÉGI PROJEKTVIZSGA, 2019.**

A vizsgára beugró az 5 közül az egyik kisorsolt epochavers felmondása!

A vizsga kb. 5 perces projektbeszámoló.

A feladatok közül egyet kell választani, a vizsgára a kész, megvalósított munkát kell hozni, és maga a vizsga a prezentáció, melynek során az elkészült művet kell bemutatni (az alapkoncepciót, annak kialakulásának folyamatát, a munkafolyamatot, a bevezető, elméleti hátteret rögzítő „tanulmány” tartalmát, és az elkészült műveket).

A munkád készítésekor figyelj a címadástól a (számodra) logikus elrendezésen át a tördelés, kidolgozottság megfelelő mértékére, minőségére, a végső forma kialakítására!

Készíts feladattervet, ötletlistát, és munkanaplót (mikor, mivel, mennyi időt foglalkoztál)!

A projekt háttereként írnod kell az adott téma elméletéről, történeti hátteréről, összefüggéseiről. Figyelj a források feltüntetésére!

Szívesen és nyitottan várjuk a vizsgahéten, ha **konzultálni** szeretnétek!

juhasz.ivan@gmail.com

hitesbori@gmail.com>

Jó munkát, sok sikert!

**Választható témák:**

1. Az egész műre kiterjedő **jelmez- és díszlettervek** a *Szentivánéji álom*  c. drámához

Azaz a jelenetek és szereplők mindegyike megjelenik a terveken. Nézz utána jelmez- és díszlettervek mi mindent várnak el a színházak egy ilyen tervtől, hogy megvalósítható legyen!

2. 15-20 perces **költészeti est** összeállítása, ennek forgatókönyve, a prezentáció 3-4 műből való előadás, magyarázattal. Cím: *Szerelem, szerelem*... Nézz utána milyen címekkel, milyen helyeken, milyen tematikával készülnek ilyenek manapság!

3. **Oknyomozó riport** írása *Gogol: Az orr* vagy *Lázár Ervin: A bajnok* c. novella alapján Nézz utána az oknyomozó riport követelményeinek, a műre támaszkodva dolgozz, de saját ötletekkel is kiegészítheted. A mű terjedelme 3-5 oldal, a prezentáció a „nyomozás "-ról szóló beszámoló.

4. **Elbeszélő fotó-képregény**, amelyben a változó táj meghatározója az eseményeknek

Terjedelem 7-10 oldal, 5-6 kép oldalanként. A történet feleljen meg az elbeszélő művek szerkezetének, a fotók pedig tartalmazzanak a tájról hangulati és jelképes elemeket! A prezentáció a bemutatás és a magyarázat az elkészülési folyamatról. Nézz utána a képregény műfajváltozatainak, elvárásainak!

5. **Képes könyv** készítése; a tanult memoriterek illusztrálása

Alakítsd ki a versek sorrendjét, az egységes illusztrációs technikát, a könyv tartalmazzon egy bevezetőt arról, neked mi a viszonyod az adott versekhez, illetve egy kislexikont a szerzők legfontosabb életrajzi adataival, illetve a vers keletkezési hátterével.

**A prezentáció vázlata**

1. Motiváció, azaz ami vezette a választásodat és a munkát (gondolat, élmény, érzelem, kíváncsiság, lelkesedés, elkötelezettség, stb.,

2. Koncepció, azaz mit feltételeztél, és a beigazolódott igazságok (esetleg tévedések, keresés) következtetések,

3. A folyamat leírása, felépítése, időrend, nehézségek és könnyed megoldások, részletek, ahogy változtál,

4. önértékelés, azaz a kitűzött célok (formai és belső célok) és magvalósulásuk.

Értékelés:

megvalósítás, a „termék”: 60%,

folyamat, munkanapló, konzultáció: 10%

prezentáció: 20%,

vers 10%

Időpontja: 2019. június 14. péntek, 8 óra leadás, 9 óra vizsgakezdet

hely: első emelet, 8. kisiskola

Élvezetes munkát kívánunk!

2019. június 6. Hites Borbála és Juhász Iván